Vat die byt uit nagrus uit
Hierdie artikel was ook gepubliseer in die Januarie 2015 uitgawe van Premier Magazine.
Om aan die einde van die jaar produktief en positief te bly is moeilik genoeg sonder om met die gevolge van 'n gebrek aan goeie kwaliteit slaap ook hoef saam te leef. Slaap verlies kan die gevolg wees van stres, ongesonde leefstyl, geraas of mediese probleme soos slaap apnee en uitermatige snorkery. Hierdie slaap versteurings veroorsaak aanhoudende moegheid en frustrasie vir nie net die lyers nie, maar ook vir die mense wat hulle slaap spasie deel.
Die moegheid en swaarmoedigheid wat hand-aan-hand gaan met swak kwaliteit slaap veroorsaak 'n verlies in produktiwiteit in die werksplek, sowel as industriële en motorvoertuig ongelukke. Gereelde slaapversteurings kan ook lei tot verskeie lewensdreigende mediese toestande soos hoë bloeddruk, hartaanvalle, diabetes, beroertes en in ernstige gevalle, die dood.
"Slaap apnee lyers ervaar aanhoudende moegheid gedurende die dag omdat hulle senuweestelsel nooit die diep slaap stadium bereik wat nodig is vir rus en ontspanning nie," sê Dr Ronel Podde, 'n tandarts in Pretoria wat slaaptoestelle verskaf aan slaap apnee lyers. "Sonder dat hulle dit weet kan slaap apnee lyers tot 600 keer gedurende die nag tydelik ophou asem haal. Asemhaling begin gewoonlike weer met 'n harde geluid, wat dan ook die persoon wat 'n kamer of bed met die lyer deel kan wakker maak."
Wanneer mens slaap verslap jou spiere, insluitende die spiere wat gewoonlik die lugweg oophou. As gevolg daarvan vernou die lugweg heelwat of val selfs tydelik plat, wat veroorsaak dat asemhaling vir 'n oomblik stop. Wanneer asemhaling stop, word die senuweestelsel, wat gemaak is om oorlewing te verseker, geaktiveer. Dit maak die liggaam wakker genoeg om weer asem te haal, maar nie noodwendig wakker genoeg dat die slapende persoon bewus is van wat gebeur het nie.
"Daar word baie grappe gemaak oor luide gesnorkery, maar nie baie mense besef dat dit 'n aanduiding van 'n meer ernstige onderliggende mediese toestand kan wees nie," verduidelik Dr Podde. "Selfs al is slaap apnee nie die oorsaak van luide snork nie en dus nie 'n gevaar vir die lyer nie, is die slaap versteuring vir die persoon wat die slaap spasie deel gewoonlik 'n oorsaak van groot frustrasie in verhoudings."
Oplossings vir uitermatige snorkery en slaap apnee sluit gewoonlik duur toetse, terapie en selfs operasies in. Alhoewel hierdie behandelings meestal effektief is, is dit ook duur en in die geval van 'n operasie, ook 'n risiko.
"Groot ontwikkeling is gedoen in terme van toestelle wat die diep slaap wat nodig is vir rus en ontspanning bevorder," sê Dr Podde. "Ons skryf 'n toestel genaamd Silent Nite voor vir pasiënte wat ly aan slaap apnee of uitermatige snorkery, en agt uit 10 pasiënte vind dat die toestel onmiddelike verligting bring."
Die Silent Nite toestel het 'n sagte binnekant en harde buitekant, en word gevorm volgens elke individuele pasiënt se mondvorm. Die toestel beweeg die onderkaak in 'n vorentoe posisie, wat veroorsaak dat die spasie in die lugweg wyer word en sodoende ook die sagte weefsel vibrasies (snorkery) verminder.
Die idee van slaap met 'n toestel in die mond kan vreemd klink, maar die oplossings wat tradisioneel voorgeskryf word is gewoonlik heelwat meer steurend en indringend.
"Verskeie Oor, Neus en Keel spesialiste het alreeds pasiënte na ons verwys om 'n Silent Nite toestel te ontvang, en die suksessyfer was opmerklik," vertel Dr Podde. "'n Goeie nagrus is meer bereikbaar as wat meeste mense besef. Goeie kwaliteit slaap kan 'n realiteit wees; dit hoef nie net 'n Kersfees wens of Nuwejaarsvoorneme te wees."
Kliek hier vir ons bladsy oor slaap apnee, of maak 'n afspraak om jou eie persoonlike Silent Nite te kry.